open-index/open-wikipedia-markdown huggingface dataset:
דונאוולה

שמאל|ממוזער|250px|עוגת דונאוולה בתבנית האפייה שלה
**דּוֹנָאוּוֶלֶה** (תרגום מילולי מגרמנית: "גל הדנובה") עוגת שכבות פופולרית בציפוי שוקולד בגרמניה ובאוסטריה. העוגה מאופיינת בצורת הגלים שבשכבת השוקולד ובציפוי, ובשלושת צבעיה: חום, לבן ואדום. שם העוגה נובע מצורת הגלים בשכבת השוקולד.

מבנה העוגה - שתי השכבות התחתונות הן וניל ושוקולד בתוספת דובדבנים חמוצים, העשויות מעוגות חמאה בחושות. מעל יש שכבת קרם וניל או פודינג וניל והציפוי הוא גנאש שוקולד. מתחת לציפוי שכבת קרם חמאה.

שם נוסף לעוגה זו הוא "עוגת שלגייה" (Schneewittchenkuchen או Schneewittchentorte בגרמנית) על שום שלושת הצבעים האופיינים לשלגייה על פי האגדה מאת האחים גרים: עור לבן כשלג, שפתיים אדומות כדם, ושיער שחור כעורב.

## הכנה
העוגה נאפית בתבנית שטוחה וגדולה. בסיס העוגה הוא עוגת חמאה עם וניל. את תבליל העוגה מחלקים לשניים, ולאחד מחצאיו מוסיפים קקאו. יוצקים לתבנית האפייה את תבליל הווניל, מעליו את תבליל הקקאו וביניהם מכניסים דובדבנים חמוצים. בזמן האפייה, הדובדבנים שוקעים וכך שכבת השוקולד מקבלת מראה גלי. ערבוב עדין של שני התבלילים בעזרת סכין, גם עוזר ליצור את הגלים, בדומה לעוגת שיש. לאחר שהעוגה מתקררת, מוסיפים שכבה של קרם חמאה ומצפים בגנאש שוקולד עליו דוגמאות של גלים או קווים מעוגלים. קרם החמאה מבודד בין העוגה לבין הציפוי וכך ציפוי השוקולד יכול להתקשות.

## אטימולוגיה
לקראת סוף המאה ה-19, לאחר תערוכה עולמית בפריז, התפרסמה מאוד המנגינה גלי הדנובה. חברת Dr.Oetker Donauwellen שהוקמה באותה תקופה, שיווקה ערכה להכנת עוגה שזכתה לשם "גלי הדנובה".

## קישורים חיצוניים

## הערות שוליים

קטגוריה:המטבח הגרמני: עוגות
קטגוריה:המטבח האוסטרי: קינוחים
קטגוריה:עוגות שכבות
קטגוריה:עוגות ספוג
אבתנדיל צ'ריקישווילי

**אבתַנְדִּיל צ'רִיקִישׁווִילִי** (בגאורגית: **ავთანდილ ჭრიკიშვილი**; נולד ב-18 במרץ 1991) הוא ג'ודוקא גאורגי אשר מתחרה בקטגוריית המשקל עד 81 ק"ג. 

צ'ריקישווילי זכה בשתי מדליות מאליפויות העולם, מדליית זהב (2014) ומדליית כסף (2013). באליפויות אירופה הוא זכה בארבע מדליות. שלוש מדליות זהב (2013, 2014 ו-2015) ומדליית כסף (2016).

צ'ריקישווילי התחרה פעמיים במשחקים האולימפיים. בלונדון 2012 הוא הודח בשלב שמינית הגמר לאחר ניצחון והפסד ובריו דה ז'ניירו 2016 הוא סיים במקום החמישי לאחר הפסד בקרב על מדליית הארד.

## זכיות בתחרויות מהסבב העולמי

## קישורים חיצוניים

## הערות שוליים

קטגוריה:ג'ודוקא גאורגים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:גאורגים שנולדו ב-1991
קטגוריה:נושאי דגל גאורגיה באולימפיאדה
דוכסוסטוס

שמאל|ממוזער|עיבוד קלף מעור עז
**דוכסוסטוס** הוא אחד משלושה סוגי קלפים, המשמשים לצורך כתיבת סת"ם. לכתחילה יש לכתוב מזוזה על הדוכסוסטוס.

הדוכסוסטוס הוא חלק מהעור לאחר שמקלפים ממנו את ה'קלף'.

## אטימולוגיה
ישנם הסברים שונים לשם המילה 'דוכסוסטוס', רבנו תם פירש שהכוונה היא ל"מקום הבשר" - הלחם של "דוכ" = מקום, מארמית עם "סוסטוס" = בשר, מיוונית. על פירוש זה העיר הרב בנימין מוספיא: "האומר לרבינו תם שבלשון יוני קוראים לבשר סוסטוס כחש לו". לכן פירש אחרת, שהוא "עור בהמה מעובד ומתוקן משני עבריו".

פירוש נוסף הוא ביוונית בלבד (δυσχιστός, דיסכיסטוֹס): dyo – שנַיים, xestos – נקלף/נחלק. ופירוש המילה "חלוקה לשנים".

## עיבודו ומהותו
על פי התלמוד יש לעבד את עור הבהמה לאחר ההפשטה בקמח שעורים, מלח ועפצים, ולאחר העיבוד מתקבל עור עבה המכונה "גוויל", לאחר מכן ניתן להפיק ממנו את 'קלף' וה-'דוכסוסטוס' על ידי קילוף השכבה העליונה של העור (אפידרמיס) מן השכבה הבשרנית.

לדעת הרמב"ם חלק העור הקרוב לשער הבהמה הוא הדוכסוסטוס, והוא החלק היותר דק, וכפי שתיאר בספרו היד החזקה:

לדעת רבנו תם בספר הישר (סימן קפז) ההפך הוא הנכון, וכך פסק רבי יוסף קארו (): 

במהלך הדורות נשכחה צורת ההפרדה בין הקלף לדוכסוסטוס, וכיום משתמשים בגוויל שעובר גירוד ושיוף משני צידיו, כדי להשאיר את הקלף בלבד. אולם, בקרב התימנים השתמר המנהג להפריד בין הקלף לדוכסוסטוס, וכמה מהפוסקים קראו להחזיר את המנהג לקדמותו.

## תשמישו
לדעת הרמב"ם והשולחן ערוך, מהלכה למשה מסיני יש לכתוב את המזוזות על דוכסוסטוס:

עם זאת כתב הרמב"ם שדין זה הוא רק להידור מצווה אך בדיעבד אם כתב מזוזה על גוויל או על קלף - המזוזה כשרה:

## סוגי קלף נוספים
כאמור מלבד ה'דכסוסטוס' ישנם עוד שני סוגי 'קלפים':
* **גוויל**: הוא העור בשלמותו כאשר אינו נחתך. המונח "גוויל" אפשר שהוא ביטוי מושאל מ"אבני גוויל" המובא בתלמוד לאבנים גסות שאינן מסותתות, כך גם הקלף אינו מחולק. הסבר אטימולוגי נוסף: גוויל מלשון "ג'בל" (جبل) שפירושו בערבית הר, כלומר אבן גסה שנלקחה מההר ללא סיתות, כך גם עור הבהמה שלא חֻלַּק נקרא גוויל.
* **קלף**: הוא חלקו השני של הגוויל לאחר שחולקים אותו, חציו הפנימי הוא ה'דכסוסטוס', והחצי החיצוני נקרא 'קלף'. ככל הנראה מקור המילה קלף בא מ"קֶלֶף", כלומר החלק המקולף, שכן הקלף הוא החלק המקולף מהדוכסוסטוס.

## קישורים חיצוניים

* קונטרס "הקלף מסיני", מאת הרב בן ציון אוריאל, באתר ספריית אסיף.

## הערות שוליים

קטגוריה:סת"ם
קטגוריה:מוצרים מן החי
קטגוריה:מדיה לכתיבה
מיס תבל 1975

**מיס תבל 1975** היא תחרות מיס תבל ה-24 במספר שנערכה באולם "הגימנסיה הלאומית" שבסן סלוודור, בירת אל סלוודור.

התחרות לוותה במחאה פוליטית על ידי תושבים מקומיים, עקב כך שהממשלה הוציאה סכומים מתקציבה עבור התחרות.

## תוצאות

## שופטים
*שרה ווהן
*ליאון יוריס
*ז'אן-קלוד קילי

## הערות שוליים

קטגוריה:מיס תבל
קטגוריה:תחרויות יופי ב-1975
קטגוריה:אל סלוודור: היסטוריה
עמור אביטבול

הרב **עמור אביטבול** (ה'תקמ"ב, 1782– ה'תרי"ד 1854) היה אב בית דין ומרבני צפרו שבמרוקו, ומשורר במאה התשע עשרה.

## קורות חיים
נולד בשנת 1782 (ה'תקמ"ב) בצפרו שבמרוקו לרב שלמה בן הרב מימון אביטבול, ששימש כדיין וכגזבר העניים של הקהילה היהודית בעיר.

בחודש טבת 1798 (ה'תקנ"ח) נישא לדונא אלבאז, ומאז עסק לפרנסתו במסחר ובשותפות בעסקאות שונות.

ברבות השנים מונה על ידי רבו רבי יהודה אלבז לכהן כאב בית הדין וכרבה של צפרו, וקיים קשר מכתבים עם הרבנים יצחק בן וואליד, יוסף בירדוגו, ועמרם אלבאז.

נודע בהכנסת האורחים שלו בביתו בצפרו, והרב יעקב אבוחצירא נהג לשהות בביתו כשהיה מגיע לעיר וכן להתכתב עמו רבות בהלכה.

הרב אביטבול כתב במהלך חייו שירים ופיוטים רבים, שחלקם עדיין לא ראו אור. חלק מהם מושרים בשבתות ובחגים בקרב יוצאי מרוקו.

הרב אביטבול הלך לעולמו לאחר מחלה ב-1854 (ראש חודש טבת ה'תרי"ד) והשאיר אחריו ספרייה ענפה בבית מדרשו שבחצר הקצבים במלאח.

נכדיו הידועים היו הרבנים אהרון אפריאט, מתתיה בן זכרי ושלום אזולאי. תלמידו היה הרב רפאל משה אלבאז.

## חיבוריו
* **מנחת העומר** – שו"ת ונימוקים על מנהגי בדיקת הריאה, יצא לאור לאחר פטירתו על ידי הרב דוד עובדיה בג'רבה, תוניס, תש"י, ופעם נוספת על ידי מכון אור המערב בירושלים, תשע"ח
* **עומר התנופה** – פירושים וביאורים על התנ"ך ומדרשי חז"ל, הודפס לאחר פטירתו בירושלים בשנת תשנ"ב על ידי מכון ישמח לב
* **עומר מן** – פירושים וחידושים על התורה, הודפס בתוך הספר מנחת העומר, ובנפרד בשנת תש"י בירושלים על ידי מכון ישמח לב
* **עת הזמיר** - איגרות ומליצות
* **שורות העומר** – חידושים על הש"ס וביאורים על אגדות חז"ל, שחיבר בגיל 20
* **שירת העומר** – שירים ופיוטים

## קישורים חיצוניים
* חכם עמור אביטבול, באתר החכם היומי
* רבי עמור אביטבול זצוק"ל, עמוד הנצחה באתר קהילת צפרו
* ספר עומר התנופה, ובו תולדות חייו, באתר אוצר החכמה
* 
* 

קטגוריה:אבות בתי דין
קטגוריה:מחברי ספרי דרוש
קטגוריה:מחברי ספרי חידושים על התורה
קטגוריה:מחברי ספרי שו"ת
קטגוריה:משוררים יהודים מרוקאים
קטגוריה:סוחרים
קטגוריה:צפרו: רבנים
קטגוריה:ילידי 1782
קטגוריה:נפטרים ב-1854
אן מארי טיסלר

**אן מארי טיסלר דה בוסקס** (בשוודית: **Anne Marie Tistler de Bosques**; נולדה ב-20 בדצמבר 1932 - 2 בנובמבר 2020) הייתה דוגמנית ושחקנית שוודית.

## ביוגרפיה
טיסלר נולדה בסטוקהולם בירת שוודיה.

בשנת 1952 נבחרה למיס שוודיה (Fröken Sverige). היא השתתפה בתחרות מיס תבל 1952 הראשונה במספר, ועלתה לשלב חצי הגמר. באותה שנה היא גם השתתפה בתחרות מיס אירופה שנערכה בנאפולי שבאיטליה.

ב-1954 הופיעה בתפקיד קטן בסרט "המחלקה הצהובה" אודות חיל האוויר השוודי. באותה שנה שיחקה בתפקיד הראשי בסרט "Flickan, hunden och bilen" על ילדה המוצאת כלב רחוב. 

ב-1957 הופיעה בסרט "Vägen genom Skå".

ב-1955 נישאה לאיש העסקים המקסיקני, גילברטו בוסקס, והיגרה עמו למקסיקו. לזוג נולדו שלושה ילדים.

## קישורים חיצוניים

## הערות שוליים

קטגוריה:שחקניות קולנוע וטלוויזיה שוודיות
קטגוריה:דוגמניות שוודיות
קטגוריה:זוכות מיס שוודיה
קטגוריה:משתתפות בתחרות מיס תבל 1952
קטגוריה:משתתפות בתחרות מיס אירופה
קטגוריה:מהגרים משוודיה
קטגוריה:מהגרים למקסיקו
קטגוריה:שוודיות שנולדו ב-1932
קטגוריה:שוודים שנפטרו ב-2020
קטגוריה:נפטרות ב-2020
עוגת למינגטון

**עוגת למינגטון** (באנגלית: **Lamington cake**) היא עוגת ספוג פופולרית במטבח האוסטרלי. עוגת הספוג עטופה בקרם שוקולד, שנספג בחלקה החיצוני ועל הקרם דבוקים שבבי קוקוס מיובש. יש החותכים את העוגה לשתי שכבות ומורחים קרם או ריבה בין השכבות. 

## היסטוריה
לרוב הדעות, העוגה נאפתה לראשונה במטבחו של לורד צ'ארלס למינגטון (1860–1940) מאוסטרליה על ידי טבחו ארמאן גלאנד יליד צרפת. על פי הסיפור נקרא ארמאן בהתרעה קצרה להכין אוכל לאורחים בלתי צפויים. מאחר שברשותו היו מרכיבים בודדים זמינים, גלאנד חתך כמה עוגות וניל צרפתיות שנאפו ביום הקודם, טבל את הפרוסות בשוקולד וגלגל אותן בקוקוס. נאמר שאורחיו של למינגטון ביקשו לאחר הסעודה את המתכון לעוגה. גרסה זו של אירועים נכתבה גם בספר זיכרונותיה של ליידי למינגטון.

כיום הלמינגטון היא עוגה פופולרית ברחבי אוסטרליה וניו זילנד. 

באוסטרליה: יש המכנים את העוגה כ"למו" (Lammo) לעוגה יחידה, או "למוס" (Lammos) למספר עוגות. העוגה נמכרת לעיתים קרובות לבתי ספר או לקבוצות צדקה, ואף התקיים שם ביום שישי, 21 ביולי 2006, "יום הלמינגטון". 

## קישורים חיצוניים

* 
*מתכון להכנת העוגה

למינגטון
קטגוריה:המטבח האוסטרלי
קטגוריה:מאכלים הקרויים על שם אישים
למינגטון
איירטון לוקאס

**איירטון לוקאס דנטס דה מדיירוס** (בפורטוגזית: **Ayrton Lucas Dantas de Medeiros**; נולד ב-19 ביוני 1997) הוא כדורגלן ברזילאי, שמשחק עבור פלמנגו בעמדת המגן האחורי.

## קריירת מועדונים
### ברזיל
נולד בקרנאובה דוס דנטס. התחיל את קריירת המשחק בקבוצת הנוער של ABC Futebol Clube, והצטרף לאקדמיה של פלומיננסה באוקטובר 2014.

ב-8 באוגוסט 2015, קודם לקבוצה הבוגרת עם זאת, עד מהרה הוא איבד את המיקום שלו לליאו פלה וג'ובאני. לאחר מכן הושאל למאדוריירה ב-23 בפברואר 2016 מאליפות ריו דה ז'ניירו. בחודש אפריל, חזר למועדון האם שלו. ב-4 בינואר 2017, הושאל למועדון לונדרינה. עשרים-חמישה ימים מאוחר יותר, הוא עשה את הופעת הבכורה בשוויון 1-1 נגד פרודנטופוליס. ב-13 באפריל, הוא הבקיע את השער הראשון עבור המועדון בניצחון 0–3 נגד ריו ברנקו. לונדרינה זכתה בהמשך באליפות הפרמייר ליגה, עם לוקאס שהבקיע בעיטת עונשין, בגמר נגד אתלטיקו מיניירו.

לאחר שחזר מההשאלה, נכלל בסגל של פלומיננסה למשחקי גביע פלורידה. הוא קיבל את מספר 6 לעונה אחת.

### רוסיה
ב-17 בדצמבר 2018, הוא חתם על חוזה ארוך-טווח עם מועדון ספרטק מוסקבה ברוסיה. את שער הבכורה בליגה הבקיע ב-26 בספטמבר 2020 מול טמבוב במחזור התשיעי, במשחק שבו הבקיע דאבל, שהיה הראשון בקריירה שלו.

## תארים
**לונדרינה**
* פרימיירה ליגה: 2017

## קישורים חיצוניים

## הערות שוליים

קטגוריה:מגני כדורגל ברזילאים
קטגוריה:כדורגלנים ברזילאים
קטגוריה:כדורגלני פלומיננסה
קטגוריה:כדורגלני ספרטק מוסקבה
קטגוריה:כדורגלני פלמנגו
קטגוריה:ברזילאים שנולדו ב-1997
משפט PCP

בתורת הסיבוכיות, **משפט PCP** (באנגלית: **PCP theorem**. האותיות PCP הן ראשי תיבות של Probabilistically Checkable Proofs - הוכחות הניתנות לבדיקה הסתברותית) קובע כי לכל בעיית הכרעה ממחלקת הסיבוכיות NP יש הוכחות הניתנות לבדיקה הסתברותית  (הוכחות שניתן לבדוק על ידי אלגוריתם אקראי) בעלת סיבוכיות בדיקה קבועה וסיבוכיות אקראיות לוגריתמית.

משפט PCP קובע כי לכל *n* קיים קבוע אוניברסלי *K*, כך שכל הוכחה מתמטית באורך *n* יכולה להיכתב מחדש כהוכחה באורך poly(*n*) הניתנת לאימות בדיוק של 99% באמצעות אלגוריתם אקראי הבוחן רק *K* מהאותיות של ההוכחה.

משפט PCP הוא אחת מאבני היסוד של התאוריה לחקר הקושי של הקירוב , אשר חוקרת את הקושי הטמון בעיצוב יעיל אלגוריתמי קירוב שונים לבעיות אופטימיזציה. במסגרת המחקר על הקשר של אלגוריתמים אלה למשפט PCP זכתה ב-2001 קבוצת מתמטיקאים בפרס גדל, וביניהם שני הישראלים שמואל ספרא ואוריאל פייגה. המשפט תואר על ידי עודד גולדרייך כ"שיאו של רצף מרשים של עבודות [...] עשיר ברעיונות חדשניים". בשנת 2019 זכתה אירית דינור בפרס גדל על הוכחה חדשה למשפט.

## הגדרה פורמלית
### הגדרת הוכחות הניתנות לבדיקה הסתברותית
בהינתן בעיית הכרעה L, **הוכחה הניתנת לבדיקה הסתברותית** (probabilistically checkable proof system) של L עם שלמות c(n) ונאותות s(n) (כך ש- 1 \geq c(n) \geq s(n) \geq 0) מכילה שתי ישויות: "מוכיח" ו"מוודא". בהינתן פתרון משוער X באורך n, היכול להיות אמיתי או שקרי, ה"מוכיח" מייצר הוכחה *π* המראה כי X פותר את L. ה"מוודא" V הוא מכונת טיורינג רנדומלית עם אורקל הבודקת את ההוכחה *π* (המראה כי x פותר את L) ומחליטה האם לקבל הוכחה זאת.

הסיבוכיות של ה"מוודא" תוגדר בשני פרמטרים:

# *סיבוכיות האקראיות* r(n) המודדת את המספר המקסימלי של ביטים רנדומליים שהמוודא משתמש בהם כדי לאמת X כלשהו באורך n
# *סיבוכיות הבדיקה* q(n)המודדת את מספר הבדיקות שהמוודא עושה להוכחה *π* על X כלשהו באורך n.

בהסתמך על הגדרות אלה נגדיר את מחלקת הסיבוכיות PCP_{c(n), s(n)}[r(n), q(n)] בתור המחלקה של כל בעיות ההכרעה שיש להן הוכחות הניתנות לבדיקה הסתברותית עם שלמות c(n) ונאותות s(n), כאשר המוודא הוא לא אדפטיבי (עושה את כל הבדיקות לפני שהוא מקבל את התשובה לגבי כל בדיקה), רץ בזמן פולינומלי, ובעל *סיבוכיות האקראיות* r(n) ו*סיבוכיות הבדיקה* q(n).

כסימן מוסכם נקבע כי PCP[r(n), q(n)]הוא קיצור לכתיבה PCP_{1,1/2}[r(n), q(n)]

### משפט PCP
משפט PCP קובע כי: NP = PCP[O(log( n)), O(1)]. כלומר, כל בעיות ההכרעה השייכות למחלקת הסיבוכיות NP שייכות גם למחלקת הסיבוכיות PCP בהינתן סיבוכיות אקראיות לוגריתמית וסיבוכיות בדיקה קבועה.

## אנלוגיה קוונטית למשפט PCP
בשנת 2012, תומאס וידיק וטויושי איטו פרסמו עבודה המראה כי ישנה מגבלה משמעותית ליכולת של מוכיחים שזורים לשתף פעולה במשחק מרובה משתתפים. צעד זה נחשב לצעד מרכזי ביצירת האנלוגיה הקוונטית למשפט PCP.

## לקריאה נוספת
* 
* הוכחת משפט PCP - מסמך מסכם של ההוכחה של המשפט כחלק מסדרת הרצאות מאוניברסיטת וושינגטון. 

## הערות שוליים

קטגוריה:משפטים במדעי המחשב
קרליץ (מחוז משנה)

**מחוז משנה קרליץ** (בבלארוסית: **Карэліцкі раён**) הוא אחד מ-17 מחוזות משנה המרכיבים את מחוז הורדנה בבלארוס. מרכזו המנהלי היא העיירה קרליץ.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה קרליץ 24,130 בני אדם. ההרכב האתני של האוכלוסייה במחוז היה: 94.76% בלארוסים, 2.62% רוסים ו-1.55% פולנים. שפות הדיבור הנפוצות: בלארוסית (89.66%) ורוסית (8.08%).

## קישורים חיצוניים

*  

קטגוריה:מחוז הורדנה: מחוזות משנה
נזריה

**נזריה** (באנגלית: **Nazariya**) היא קבוצה ללא כוונת רווח קווירית-פמיניסטית המבוססת בדלהי שבהודו. הקבוצה הוקמה באוקטובר 2014, ומאז התרחבה למקומות נוספים בדרום אסיה.

## מקור השם
המילה "נזריה" (*Nazariya*) פירושה "אופן ראייה", או "נקודת מבט". השם משקף את מטרת הקבוצה להשמיע פרספקטיבות מהשוליים, 'על מנת לסתור את "ההגמוניה של ההטרונורמטיביות" הרעילה של החברה'.

## סוגיות מרכזיות
הקבוצה שואפת להעלות מודעות אצל קבוצות ויחידים אשר עובדים על נושאים של אלימות מגדרית, חינוך, בריאות, ותעסוקה, מנקודת מבט של לסביות, ביסקסואליות וטרנסג'נדרים ("לט"ב"). העבודה מתבצעת דרך מחקר, קמפיינים, הערכות ופיתוח כישורים. נזריה גם חושפת לציבור את חייהן של לט"ביות כדי להעלות את המודעות לצרכים שלהן.

חלק מהנושאים שהקבוצה מוצאת צורך לעסוק בהם על מנת ליצור חברה שוויונית יותר בהודו כוללים:

# מודעות ל-HIV ואיידס
# רגישות כלפי מגוון זהויות מגדריות ומיניות
# הפללת פרקטיקות מיניות שעל פי חוק נחשבות "נגד סדרי הטבע" (סעיף 377 לחוק הפלילי)
# אי-הכללה של אנשים קווירים בהתערבות חינוכית, בריאותית ובנושאי אלימות
# אי-הכללה ואפליה נגד אנשים קווירים בסביבות עבודה
# חוסר תמיכה בערים פחות מרכזיות ובעיירות ובאזורים כפריים
# חוסר בהצטלביות בשיח ובגישות לגבי זהויות

## צוות
הפעילות שהקימו את הארגון וממשיכות למלא תפקידים מרכזיים בתפקודו:

# ריטמבהארה מהטה — אחראית על פיתוח ארגוני, יישום תוכניות, וגיוס כספים.
# ריטופרנה בורה — אחראית על גיוס כספים, פיתוח תוכניות ונטוורקינג.
# פורינימה גופטה — חברת הוועד המנהל. פמיניסטית ופעילת זכויות האזרח.

## קישורים חיצוניים
* 

## הערות שוליים

קטגוריה:ארגוני להט"ב
קטגוריה:ארגוני נשים בהודו
קטגוריה:ארגונים פמיניסטיים
המינהל הלאומי למודיעין צבאי אסטרטגי (ארגנטינה)

**המינהל הלאומי ל[[מודיעין צבאי]] אסטרטגי** (בספרדית: **Dirección Nacional de Inteligencia Estratégica Militar**, בראשי תיבות DNIEM) הוא גוף ממשלתי בארגנטינה הפועל כסוכנות הביון הצבאית וכחלק ממערך הביון הלאומי, שנוצר בשנת 2001 בהתאם לחוק הרפורמה במודיעין מספר 25.520. מבחינה מבנית הגוף כפוף למשרד ההגנה.

## מנהל
המנהל הנוכחי הוא גוסטבו סיביליה המחליף בתפקיד את קרלוס אניבל אגילר (Carlos Aníbal Aguilar), שמונה בצו נשיאותי D 1624/2005. בשנת 2010 שאת ההגנה נילדה גארה נאלצה לקבל את התפטרותו של אגילר.

בשנת 2012 בעקבות שערוריית העיכוב של הפריגטה ARA Libertad (Q-2) בגאנה, ראש המודיעין הצבאי, לורדס פואנטה אוליברה, התפטרה מתפקידה.

## משימה
המשימה העיקרית שלו היא לייצר מודיעין אסטרטגי צבאי וניתוח מודיעין. על שירותי המודיעין של צבא ארגנטינה מוטלת העבודה של הפקת מודיעין אסטרטגי, מבצעי וטקטי לצורך תכנון פעולות צבאיות, כמו גם גיבוש תוכנית המודיעין האסטרטגית-לאומית.

## ראו גם
* מערכת המודיעין הלאומית
* מזכירות המודיעין

## קישורים חיצוניים
*  
* המינהל הלאומי למודיעין צבאי אסטרטגי בפורטל intelpage.info 

## הערות שוליים

קטגוריה:קהילת המודיעין הארגנטינאית
קטגוריה:ארגוני מודיעין צבאי
דניאל פרץ (1927)

**דניאל פרץ** (ברומנית: **Daniel Peretz**; 1927–2000) היה כדורגלן יהודי-רומני-ישראלי, שהופיע חמש פעמים במדי נבחרת רומניה בכדורגל בתפקיד קשר ובהיותו שחקן של פטרולול פלוישט, זכה עם הקבוצה באליפות רומניה בשנת 1958 ו-1959.

## קורות חיים
פרץ נולד ברומניה (1927). הוא שיחק תחילה במכבי בוקרשט וב-1950 עבר לראפיד בוקרשט וממנה לפלאקרה פלוישט (בעבר נקראה יובנטוס בוקרשט) ואז עבר עם המועדון כולו לפלוישט, שם המועדון שינה שמו לפטרולול. בתקופה ששיחק בפטרולול זכתה הקבוצה באליפות רומניה בשנים 1958 ו-1959. כמו כן שיחק חמש פעמים בנבחרת רומניה בכדורגל בתפקיד קשר.

לאחר 1960 עזב את רומניה ועלה לישראל. בשנת 1962 הצטרף לקבוצת מכבי נתניה.

## קישורים חיצוניים
* האנציקלופדיה לחינוך גופני ולספורט ברומניה, מהדורה שנייה, כרך א', 2015, עמוד 851 

## הערות שוליים

קטגוריה:כדורגלנים יהודים רומנים
קטגוריה:כדורגלנים ישראלים
קטגוריה:קשרי כדורגל רומנים
קטגוריה:קשרי כדורגל ישראלים
קטגוריה:קשרי כדורגל יהודים
קטגוריה:כדורגלני פטרולול פלוישט
קטגוריה:כדורגלני מכבי נתניה
קטגוריה:כדורגלני נבחרת רומניה
קטגוריה:עולים בשנות ה-1960
קטגוריה:רומנים שנולדו ב-1927
קטגוריה:ישראלים שנפטרו ב-2000
החיים על פי דביר

**החיים על פי דביר** היא תוכנית מציאות תיעודית ישראלית שעלתה לשידור ב-18 בדצמבר 2018 בערוץ כאן 11. התוכנית עוקבת אחר השחקן והקומיקאי דביר בנדק, בניסיונותיו למצוא דרכים להאריך את תוחלת חייו.

## נושא התוכנית
במרץ 2014 דביר בנדק עבר ניתוח קיצור קיבה, שגרם לו להשיל ממשקלו 63 קילוגרמים. במסגרת השינוי באורח החיים שלו, הוא יוצא לחקור אחר הסכנות הבריאותיות האחרות האורבות לו. התוכנית מלווה על ידי ד"ר איתי גל, כתב הבריאות של אתר ynet.

## סקירה
### סקירת סדרה

### פרקים

## קישורים חיצוניים
*החיים על פי דביר, באתר תאגיד השידור הישראלי
*
*

### ביקורות
*
*

## הערות שוליים

קטגוריה:תוכניות מציאות תיעודיות ישראליות
קטגוריה:תוכניות טלוויזיה ישראליות שעלו לשידור בשנת 2018
קטגוריה:כאן 11: תוכניות וסדרות
קטגוריה:דביר בנדק
רודי לרוסו

**רודולף אנטון "רודי" לרוסו** (באנגלית: **Rudolph Anton "Rudy" LaRusso**; 11 בנובמבר 1937 – 9 ביולי 2004) היה כדורסלן יהודי אמריקאי, אשר שיחק בליגת ה-NBA בין השנים 1959–1969. לאורך קריירת ה-NBA השתתף 5 פעמים במשחק האולסטאר, ורשם ממוצעים כוללים של 15.6 נקודות, 9.4 ריבאונדים ו-2.1 אסיסטים למשחק.

נחשב לאחד הכדורסלנים היהודים הטובים אי פעם. בשנת 2014 הונצח במוזיאון יד לאיש הספורט היהודי – "היכל התהילה של הספורטאים היהודים".

## נעורים וקריירת מכללות
לרוסו נולד ברובע ברוקלין שבעיר ניו יורק, לאם יהודיה ואב נוצרי ממוצא איטלקי. בין השנים 1956–1959 למד בדארטמות' קולג', ובשתי עונותיו כשחקן קבוצת הכדורסל שלה העמיד ממוצעים של 17.1 נקודות ו-17.4 ריבאונדים למשחק. בעונות 1958 ו-1959 הוביל את הקבוצה לשתי זכיות באליפות "מחוז ליגת הקיסוס", כאשר במשחק הגמר של עונת 1969 קלע את סל הניצחון בשנייה האחרונה מול אוניברסיטת פרינסטון. כשחקן דארטמות' קבע לרוסו את שיאי הקבוצה בריבאונדים במשחק בודד (32), בעונה (503) ובקריירה (1,239).

## קריירה ב-NBA
### מיניאפוליס/לוס אנג'לס לייקרס
לרוסו נלקח על ידי קבוצת מיניאפוליס לייקרס בבחירה העשירית של דראפט ה-NBA 1959. כבר בעונתו הראשונה ב-NBA שימש כשחקן חמישייה קבוע, והעמיד ממוצעים של 13.7 נקודות ו-9.6 ריבאונדים למשחק. בכל 8 עונותיו בלייקרס העפילה הקבוצה לשלב הפלייאוף, ובכל 4 סדרות הגמר אליהן העפילה, הפסידה לבוסטון סלטיקס. באותה תקופה היה השחקן השלישי בחשיבותו של הלייקרס, אחרי אלג'ין ביילור וג'רי וסט, ובמהלכה נבחר 3 פעמים להשתתף במשחק האולסטאר של ה-NBA.

במשחק העונה הסדירה האחרון של עונת  קלע לרוסו שיא קריירה של 50 נקודות בניצחון קבוצתו על סנט לואיס הוקס, ובכך קבע את שיא הנקודות לשחקן יהודי במשחק NBA.

### סן פרנסיסקו ווריורס
בינואר 1967 הועבר לרוסו לדטרויט פיסטונס כחלק מטרייד משולש, במסגרתו נשלח מל קאונטס מבולטימור בולטס ללייקרס, בעוד ריי סקוט עבר מהפיסטונס לבולטס. עד סיום אותה עונה הושבת לרוסו בשל פציעה, ובסיומה נמכר לסן פרנסיסקו ווריורס בטרם שיחק במדי הפיסטונס. בעונתו הראשונה בסן פרנסיסקו הוביל את קלעי הקבוצה עם שיא קריירה של 21.8 נקודות למשחק (שמיני ב-NBA), ובעונה העוקבת המשיך להציג יכולת גבוהה עם ממוצע של 20.7 נקודות למשחק וכן נבחר לחמישיית ההגנה השנייה של העונה. בשתי עונותיו עם הווריורס השתתף לרוסו במשחק האולסטאר, אך בשתיהן הודחה קבוצתו מהפלייאוף על ידי הלייקרס, בסיבוב השני והראשון בהתאמה.

בסיום עונת  פרש לרוסו ממשחק, בגיל 31 בלבד. בעת פרישתו דורג במקום ה-13 בתולדות ה-NBA בסך ריבאונדים בקריירה (6,936), ובמקום ה-22 בסך נקודות בקריירה (11,507).

לאחר פרישתו עבד בבנק השקעות וכסוכן ספורט. בשנת 2004 נפטר לרוסו לאחר מאבק ממושך במחלת פרקינסון, בגיל 66.

## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:בחירות דראפט של מיניאפוליס לייקרס
קטגוריה:כדורסלני מיניאפוליס לייקרס
קטגוריה:כדורסלני לוס אנג'לס לייקרס
קטגוריה:כדורסלני סן פרנסיסקו ווריורס
קטגוריה:משתתפי משחק האולסטאר של ה-NBA
קטגוריה:חברי היכל התהילה של הספורטאים היהודים: אמריקאים
קטגוריה:שחקנים יהודים ב-NBA
קטגוריה:ניו יורק: כדורסלנים
קטגוריה:בוגרי דארטמות' קולג'
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1937
קטגוריה:אמריקאים שנפטרו ב-2004
פאולוס השני

**פאולוס השני** (בלטינית: **Paulus II**; 23 בפברואר 1417 – 26 ביולי 1471) היה אפיפיור מ-30 באוגוסט 1464 ועד מותו. נולד בשם **פייטרו בארבו** (באיטלקית: **Pietro Barbo**).

## עד הכתרתו
נולד בוונציה למשפחת סוחרים, אחיה של אמו היה האפיפיור אאוגניוס הרביעי ואביו סייע לגיסו לעלות על הכס. בתמורה, קידם אאוגניוס את אחיינו וב-1440 מינה אותו לחשמן. ב-1445 החל לכהן ככומר הראשי של בזיליקת פטרוס הקדוש ברומא.

## כאפיפיור
נבחר לאפיפיור בקונקלווה קצרה במיוחד, שכללה סבב הצבעה יחיד בו השיג רוב של 14 מתוך 19 החשמנים הבוחרים. ההסכמה על בחירתו כללה הסכם במסגרתו הוגבל מספר החשמנים לעשרים וארבעה, האפיפיור הוגבל לאחיין יחיד אותו הורשה לקדם למעלת חשמן, נאסר עליו לצאת את רומא ללא הסכמת רוב החשמנים ולצאת את גבולות מדינת האפיפיור ללא הסכמת כולם. כן התחייב האפיפיור להמשיך את המלחמה נגד האימפריה העות'מאנית ולכנס ועידה אקומנית בתוך שלוש שנים. עם זאת, כמעט מיד לאחר בחירתו ביטל פאולוס את ההחלטות, מתוקף היותו מונרך אבסולוטי במדינת האפיפיור ובעל סמכות עליונה בעולם הדתי. הוא הסתגר בלשכתו, קיבל מעט מבקרים, וגם אותם רק בשעות הלילה. ב-1469 עבר להתגורר בארמון ונציה (שנקרא אז ארמון סן מרקו) מחוץ לוותיקן. הארמון עוטר ביצירות אמנות רבות שהזמין.

ב-1466 ביטל האפיפיור את המחלקה בקוריה הרומאית שעסקה בניסוח מסמכי הכס הקדוש, כיוון שהמועסקים שם גילו נטייה לכתיבה וחשיבה המושפעת מרוח ההומניזם. אחד מבכירי הפקידים, ברתולומאו פלטינה, כתב מכתב גינוי לאפיפיור על כך שהוא כופה גישה שמרנית וסגורה. בתגובה נעצר ועונה. בהוראת יורשו של פאולוס, האפיפיור סיקסטוס הרביעי, חיבר פלטינה את החיבור *Vitæ Pontificum Platinæ* ("חיי האפיפיורים", ראה אור ב-1479), שהיה כתב גינוי חריף נגד פאולוס שתואר בו כרודף כבוד, ראוותן, גרגרן, רודף בצע, גנדרן וחובב גלימות (אולי רמז להומוסקסואליות).

באותה שנה נידה פאולוס את ייז'י מפודבראדי, מלך בוהמיה, עקב שאיפתו של האחרון לאחד את אירופה תחת שלטון פרלמנטרי, ושחרר את אצילי בוהמיה מנדרי הנאמנות למלכם. בכירים שניסו להניא את פאולוס מהנידוי, נודו אף הם.

על אף שמרנותו, אימץ פאולוס את הדפוס. ב-1467 העניק לשני מדפיסים גרמניים, ארנולד פנרץ וקונרד שוויינהיים  להקים בית דפוס ברומא. הוא הוציא צווים שאסרו נקמת דם וכן צווים שהבטיחו את שלומם של היהודים, אסרו פרעות ביהודים והדריכו ליחס הוגן ליהודים. 

אין ודאות לגבי נסיבות מותו הפתאומי. יש טענה לפיה נפטר משבץ מוחי לאחר ארוחה שופעת במיוחד, אחרים טוענים שהורעל. טענה ששבה ועולה היא שהאפיפיור מת במהלך יחסי מין הומוסקסואליים.

לאחר מותו נבחן הונו האישי. בחדרי האוצר שלו נמצאו פנינים בשווי 300 אלף דוקט ותכשיטי זהב ואבנים טובות בשווי 300 אלף נוספים, כולל יהלום ענק בשווי 7,000 דוקט. בממון נעשה שימוש למימון המלחמה באימפריה העות'מאנית.

## קישורים חיצוניים

* [ערך](https://en.wikisource.org/wiki/Catholic_Encyclopedia_(1913)/Pope_Paul_I) באנציקלופדיה הקתולית
* Pastor, Ludwig (1900), Antrobus, Frederick Ignatius, ed., The history of the popes from the close of the Middle Ages : drawn from the secret archives of the Vatican and other -original sources, IV (2 ed.), Kegan Paul, Trench, and Trubner, pp. 3-194
* כתר משולש על פאולוס השני
* תפקידים
* ביוגרפיה, אתר NNDB
* 
* 

## הערות שוליים

קטגוריה:אפיפיורים מהרפובליקה של ונציה
קטגוריה:אפיפיורים במאה ה-15
קטגוריה:ילידי 1417
קטגוריה:נפטרים ב-1471
ארגון הביון של משרד ההגנה האוסטרלי

**ארגון הביון של משרד ההגנה האוסטרלי** (באנגלית: **Defence Intelligence Organisation**, בראשי תיבות: **DIO**) הוא גוף של צבא למודיעין האחראי על תחום המודיעין האסטרטגי ומודיעין טכנולוגי, זהו סוכנות ביון צבאית המספקת שירותי ייעוץ בענייני הגנה ומסייעת לגיבוש החלטות הממשלה בענייני הביטחון הלאומי. 

זהו הגוף העיקרי לתכנון מבצעים של כוחות ההגנה. הגוף אינו מסתפק באיסוף מודיעין או ביצוע פעולות סמויות בלבד אלא גם מנהל מבצעים בתחום כלכלת הצבא, טרור בינלאומי ומניעת הפצת נשק להשמדה המונית.

הארגון מהווה חלק מקהילת המודיעין האוסטרלית והיא חלק מקבוצת המודיעין והמדיניות האסטרטגית של משרד ההגנה, יחד עם הארגון למודיעין מרחבי והמינהל למודיעין אותות האוסטרלי (ASD). ראש הארגון מייג 'ור גנרל מת' יו הול.

## קישורים חיצוניים
* 

קטגוריה:קהילת המודיעין האוסטרלית
קטגוריה:ארגוני מודיעין צבאי
סאפפו למען שוויון

**סאפפו למען שוויון** (באנגלית: **Sappho for Equality**) הוא ארגון שבסיסו בכלכותה, הודו, אשר פועל למען זכויותיהן של לסביות ונשים ביסקסואליות, וכן של גברים טרנסג'נדרים במזרח הודו.

הארגון מתמקד בהעצמה ותמיכה קהילתית, התקשרות עם החברה האזרחית וארגונים אחרים, קמפיינים ושדולה.

## היסטוריה
סאפפו למען שוויון נוסדה מתוך סאפפו, ארגון שהוקם ביוני 1999 על ידי שלושה זוגות נשים בנגליות לסביות, בהשראת הסרט *Fire* משנת 1996. הארגון נקרא על שם המשוררת היוונייה מהמאה ה-6.

מטרת הארגון המקורי הייתה "לספק מרחב בטוח ותמיכה רגשית עבור נשים הנדחקות לשוליים בשל זהותן המינית ועבור טרנסג'נדרים", אך הפעילות התפתחה לכיוון "מאבק ממוקד זכויות/צדק בהומופוביה, אפליה ואלימות נגד נשים לט"ביות".

חלק מחברות סאפפו המקורית יסדו את סאפפו למען שוויון בשנת 2003, כדי להתמקד בעבודה קהילתית.

סאפפו וסאפפו למען שוויון מתקיימות במקביל, כאשר הקבוצה החדשה משמשת יותר כקבוצת תמיכה בלתי פורמלית לקהילת הלט"ב. על פי אחת המקימות, סרילה רוי, "חברות בסאפפו הן באופן אוטומטי חברות גם בסאפפו למען שוויון, אבל לא להפך. סאפפו מגלמת, בדרך זו, שני ערוצים בתנועה הקווירית בהודו—אחד שמקשר בין מיניות וזהות (קבוצת התמיכה), ואחד שמנסה לשבור את התפישה הזו (פלטפורמת האקטיביזם)."

## פעילות
העבודה הקהילתית של סאפפו למען שוויון כוללת ייעוץ עמיתים, קו חם, שירותי טיפול, ועריכת סדנאות. בנוסף, המרכז מציע ספריה, שירותי מחקר, והתמחויות.

הקבוצה עורכת "אקדמיית מיניות" שנתית, עובדת עם סטודנטים, משתתפת ביריד הספרים של קולקטה, מתעדת אובדנות לסבית, ומקדמת נושאים כמו מיגור סעיף 377 לחוק הפלילי (אשר אוסר "יחסי מין שנגד הסדר הטבעי), בנוסף לעבודה עם המשטרה, סטודנטים לרפואה ורופאים.

סאפפו למען שוויון גם עורכת את *Dialogues*, פסטיבל סרטי להט"ב שנתי, מאז 2007.

הקבוצה מפרסמת את *Swakanthey*, מגזין "חצי שנתי, דו-לשוני בן שישה עמודים הכולל מאמרים אקדמיים, סיפורים מהחיים, סיפורת ושירה," שנוסד בשנת 2004.

## קישורים חיצוניים
* 

## הערות שוליים

קטגוריה:ארגוני להט"ב
קטגוריה:ארגוני נשים בהודו
קטגוריה:נשים בקהילה הגאה
בוריסוב (מחוז משנה)

**מחוז משנה בוריסוב** (בבלארוסית: **Бары́саўскі раён**) הוא אחד מ-22 מחוזות משנה המרכיבים את מחוז מינסק שבמרכז בלארוס. מרכזו המנהלי היא העיר בוריסוב.

## דמוגרפיה
בתקופת עריכת מפקד האוכלוסין של בלארוס (2009) , מנתה אוכלוסיית מחוז המשנה בוריסוב 188,142 בני אדם. ההרכב האתני של האוכלוסייה במחוז היה: 84.79% בלארוסים, 11.12% רוסים, ו-1.76% אוקראינים. שפות הדיבור הנפוצות: בלארוסית (51.57%) ורוסית (45.49%).

## קישורים חיצוניים

*  

קטגוריה:מחוז מינסק: מחוזות משנה
לודוויג פיישר

**לודוויג פיישר** (בגרמנית: **Ludwig Paischer**; נולד ב-28 בנובמבר 1981) הוא ג'ודוקא אוסטרי אשר מתחרה בקטגוריית המשקל עד 60 ק"ג.

פיישר התחרה ארבע פעמים במשחקים האולימפיים בשנים 2004, 2008, 2012 ו-2016. בבייג'ינג 2008 הוא זכה במדליית הכסף בקטגוריית המשקל עד 60 ק"ג לאחר שהגיע עד לשלב הגמר והפסיד לצ'ה מין-הו הדרום קוריאני.

פיישר מחזיק בשתי מדליות מאליפויות העולם, מדליית כסף (2005) ומדליית ארד (2007). באליפויות אירופה הוא זכה בשבע מדליות. שתי מדליות זהב (2004 ו-2008), שתי מדליות כסף (2005 ו-2010) ושלוש מדליות ארד (2003, 2006 ו-2009).

במהלך הקריירה פיישר זכה במדליות רבות בתחרויות מהסבב העולמי וביניהן מדליית זהב בטורניר פריז היוקרתי ומדליית זהב בטורניר מוסקבה.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא אוסטרים
קטגוריה:אלופי אירופה בג'ודו
קטגוריה:ג'ודוקא באולימפיאדת אתונה (2004)
קטגוריה:ג'ודוקא באולימפיאדת בייג'ינג (2008)
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:אוסטרים שנולדו ב-1981
עוגת בנבורי

**עוגת בנבורי** היא עוגת שמרים מתובלת ושטוחה. נקראת על שם מקום יצירתה, בנבורי שבאוקספורדשייר, אנגליה.

עוגות בנבורי נאפו באזור על פי מתכונים סודיים מאז 1586 ועדיין נאפות שם היום, אם כי לא באותן כמויות מסחריות.

בעבר היו העוגות נשלחות מבנבורי למקומות רחוקים כמו אוסטרליה, הודו ואמריקה, בדרך כלל בסלי נצרים מקומיים.

עוגות הבנבורי נעשו לראשונה על ידי אדוארד וולצ'מן, בעל מאפייה באנגליה. מתכונים של העוגה מתועדים בפרסומים של ג'רבייס מרקהאם ואחרים מהמאה ה-17. מתכונים אלה בדרך כלל שונים מאוד מן המתכון המודרני של עוגת בנבורי, מבחינת גודלם, אופי המאפה, ודרך ההכנה של המאפה.

בסוף המאה ה-19, חדרי הרענון בתחנת הרכבת של סווינדון מכרו כהגדרתם "עוגות בנבורי ופאי חזיר (מעופש בעליל)".

מלבד דומדמניות, המילוי בדרך כלל כולל סוכר חום, מי ורדים, רום ואגוז מוסקט. עוגות בנבורי נאכלות באופן מסורתי באנגליה עם תה של אחר הצוהריים.

## קישורים חיצוניים
* מתכון לעוגה 

בנבורי
קטגוריה:המטבח הבריטי
קטגוריה:המטבח הבריטי: קינוחים
בנבורי
איחוד מוסדות גור

**איחוד מוסדות גור** - הוא הגוף המתקצב, מנהל ומפקח על כלל מוסדות החינוך והחסד של חסידות גור בישראל. בקרב חסידי גור הוא מכונה **האיחוד** (מלעיל).

## הקמה וניהול
הארגון הוקם בשנת 1989.

המנהלים הראשונים היו אברהם פאלוך ואחריו מאיר עובדיה איינפלד, עם פטירתו של איינפלד, מילא את מקומו נחמן וידיסלבסקי. בהמשך הצטרף אליו יונתן בורנשטיין. בשנת 2016 פרש בורנשטיין. בשנת 2018 פרש גם וידיסלבסקי ובמקומו נכנס לייבל יוסקוביץ. בשנת 2019 מינה האדמו"ר מגור את יונתן בורנשטיין למנהל ואיחד את קופת ה'איחוד' יחד עם קופת העמותה להקמת בית המדרש הגדול של החסידות בירושלים.

תקציב הארגון לשנת 2023 היה למעלה מ-121 מיליוני שקלים.

הארגון מקיים מדי שנתיים ועידה מפוארות לתומכיו הגדולים. בין השאר התקיימו ועידות ביוון, איטליה, פולין ושווייץ.

בשנת 2019 גייס הארגון, כ-70 מיליון ש"ח באמצעות מימון המונים.

## קישורים חיצוניים
* 

## הערות שוליים

קטגוריה:חסידות גור
דניאל האקט

**דניאל לורנזו האקט** (באנגלית ובאיטלקית: **Daniel Lorenzo Hackett**; נולד ב-19 בדצמבר 1987) הוא כדורסלן אמריקאי-איטלקי המשחק בווירטוס בולוניה המתמודדת בליגת העל האיטלקית וביורוליג, ובנבחרת איטליה בכדורסל.

## קריירה
דניאל האקט נולד באיטליה לאב אמריקאי, הכדורסלן רודי האקט ולאם איטלקייה.

האקט למד באוניברסיטת דרום קליפורניה וייצג את קבוצתה בליגת המכללות ואף הצטיין. לאחר שניסה להיבחר בדראפט 2009 ללא הצלחה. חזר האקט לאיטליה, והצטרף לבנטון טרוויזו. ביולי 2010 חתם האקט בסקאבוליני פזארו וכעבור שנתיים, ב-2012, הצטרף האקט למונטפסקי סיינה. האקט הפך לאחד מכוכבי הקבוצה ולאחד המצטיינים בה. הוא זכה איתה באליפות איטליה ובגביע האיטלקי ונבחר למצטיין העונה בליגה האיטלקית. בעקבות זאת, ב-2013 חתם האקט לשלוש שנים באולימפיה מילאנו. העונה הראשונה שלו במילאנו הייתה מוצלחת (אליפות איטליה והסופר קאפ האיטלקי) לעומת העונה השנייה שהסתיימה ללא זכייה בתארים. ביוני 2015 שוחרר האקט ממילאנו וחתם ביולי בתחנה הראשונה שלו מחוץ לאיטליה, אולימפיאקוס פיראוס היוונית. כמו במילאנו, גם באולימפיאקוס העונה הראשונה הייתה מוצלחת (זכייה באליפות יוון), אך העונה השנייה הסתיימה ללא זכייה בתארים, ובתומה, שוחרר מאולימפיאקוס. ביולי 2017 חתם בברוזה במברג הגרמנית לשנתיים, אך שוחרר ממנה בתום עונה אחת בלבד. ביולי 2018 חתם האקט בקבוצת הפאר הרוסית, צסק"א מוסקבה.

במרץ 2022, עקב הפלישה הרוסית לאוקראינה, עזב האקט את צסק"א לטובת וירטוס בולוניה מליגת העל האיטלקית והיורוקאפ, כמו שעשה כמה ימים מאוחר יותר חברו לקבוצה טורניקה שנגליה.

## קריירה בינלאומית
אף על פי שיש לו אזרחות אמריקאית, בחר האקט לייצג את מולדתו. הוא זכה עם נבחרת איטליה עד גיל 20 בכדורסל במדליית ארד באליפות אירופה שנערכה באיטליה בשנת 2007 והיה מכוכבי הנבחרת. האקט שיחק לראשונה במדי הנבחרת הבוגרת באליפות אירופה שהתקיימה בליטא ב-2011, ומאז משחק במדי הנבחרת באופן די קבוע.

## קישורים חיצוניים

## הערות שוליים

קטגוריה:כדורסלנים איטלקים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני בנטון טרוויזו
קטגוריה:כדורסלני מנס סאנה סיינה
קטגוריה:כדורסלני סקאבוליני פזארו
קטגוריה:כדורסלני אולימפיה מילאנו
קטגוריה:כדורסלני אולימפיאקוס
קטגוריה:כדורסלני ברוזה במברג
קטגוריה:כדורסלני צסק"א מוסקבה
קטגוריה:כדורסלני נבחרת איטליה
קטגוריה:אמריקאים שנולדו ב-1987
עוגת קשת בענן

**עוגת קשת בענן** או **עוגיית קשת בענן** היא מאפה המכיל שכבות של עוגה, לרוב עוגת ספוג, בצבעים שונים.

בגלל הצבעים השונים, נפוצה עוגה זו במקומות שונים ובצבעים שונים, מעוגה בצבעי דגל המדינה הנפוצה באיטליה ועד לעוגות בצבעי הקשת במסיבות ואירועים. בשנים האחרונות החלו להכין אותה בשכבות בצבעי הקשת לעיתים קרובות עם שכבה דקה של קרם שוקולד לבן, שמפרידה בין השכבות השונות ולעיתים הציפוי החיצוני שלה עשוי אף הוא מקרם השוקולד הלבן, או מבצק סוכר, שנצבע בצבעי השוקולד אף הוא. במתכונת הזו שלה העוגה משמשת באירועי להט"ב שונים.

העוגה כבדה יחסית בשל ריבוי שכבותיה.

## שמות נוספים
לעיתים העוגה נקראת *עוגיות קשת בענן*, אך קיימים שמות מקומיים נוספים לעוגה:
* **עוגיות נפוליאון** (באנגלית: Napoleon cookies)
* **עוגת שבע השכבות**
* **עוגיות שבע השכבות** 
* **עוגיות [[טריקולור]]** 
* **עוגיות ונציה** 

## ראו גם
* קק לאפיס סראוואק

## קישורים חיצוניים

* מתכון לעוגת קשת בענן

## הערות שוליים

קשת בענן
קטגוריה:קשת בענן
קשת בענן
קשת בענן
בורוסומאב

**בורוסומאב** (**burosumab**) הידוע גם כ-KRN23, הוא נוגדן חד-שיבטי, המצוי בתרופה **קריסויטה** (**crysvita**) ומיועד לטיפול של תת-זרחן בדם (היפופוספטמיה X-linked (XLH)).

בורוסומאב אושר לשיווק על ידי מנהל המזון והתרופות האמריקאי (FDA) להתוויה זו, בחולים בגילאים של שנה אחת ויותר, ב-17 באפריל 2018. אישור ה-FDA ניתן תחת ההגדרה של "טיפול פורץ דרך" ו"תרופת יתום". התרופה כלולה בסל התרופות בישראל, החל מ-1 בינואר 2019 ומיובאת לישראל, על פי הצורך, תחת אישור של משרד הבריאות.

תת-זרחן בדם בתאחיזה ל-X היא מחלה תורשתית המאופיינת על ידי רמות נמוכות של זרחן בדם. רמות הזרחן נמוכות, מכיוון שהוא מעובד בצורה אבנורמלית בכליות, מה שגורם לאיבוד של זרחן בשתן ומוביל לעצמות רכות וחלשות (רככת). XLH מאובחנת בדרך כלל בתקופת הילדות. מאפייני המחלה כוללים: רגליים כפופות, קומה נמוכה, כאבי עצמות וכאבי שיניים חמורים.

התרופה פותחה על ידי חברת אולטרג'ניקס (Ultragenyx) תחת הסכם לשיתוף פעולה, עם קיואה האקו קירין (Kyowa Hakko Kirin).

בעוד בורוסומאב נמצא יעיל לטיפול של היפופוספטמיה X-linked, המכון הלאומי הבריטי למצוינות בבריאות, העלה חששות לגבי יחס עלות-יעילות של הטיפול החדש.

## הערות שוליים

קטגוריה:נוגדנים
קטגוריה:תרופות יתומות
קטגוריה:תרופות לפי א'-ב'
קסטלה

**קסטלה** (ביפנית: **カステラ**, "קסוטרה") היא עוגת ספוג פופולרית ב, שמקורה בעוגה מקסטיליה שהביאו ליפן סוחרים פורטוגלים במאה ה-16. היא פופולרית במיוחד בעיר נגסאקי, שהייתה עיר הנמל העיקרית באותם ימים. מרכיבי העוגה הם סוכר, קמח, ביצים וסירופ עמילן.

לרוב נמכרת העוגה ביפן באריזות ארוכות. אורך ממוצע של עוגת קסטלה הוא 27 סנטימטרים. עוגה זו מזכירה מאוד את עוגת המדריה, עוגה נוספת ששורשיה מפורטוגל, אך אחותה הקרובה ביותר היא עוגת הפאו דה-לו (pão-de-ló) הפורטוגזית.

## היסטוריה
ממוזער|שמאל|250px|עוגת קסטלה מסורתית מנגסאקי

במאה ה-16 ממלכת פורטוגל הגיעה ליפן והחלה בקשרי מסחר עם המדינה וכן בשליחת מיסיונרים לאיי יפן. באותן שנים, נגסאקי הייתה עיר הנמל היחידה שפתוחה למסחר עם ציים זרים. הפורטוגלים הראו ליפנים המצאות ותגליות חדשות עבורם, דוגמת נשק, טבק או אפילו דלעת. העוגה הגיעה ליפן מאחר שיש לה חיי מדף ארוכים. כך העוגה שרדה את המסע הארוך עד ליפן וגם הייתה מקור מזון למלחי פורטוגל.

בתקופת אדו, בין היתר מפאת מחיר הסוכר, עוגת הקסטלה הייתה עוגה יקרה להכנה. כאשר משלחת של קיסר יפן הוזמנה לארוחה, שוגונות טוקוגאווה הגישה להם מנה של העוגה.

שם העוגה מתבסס על שמה בפורטוגזית: "Pão de Castela" שמשמעו "לחם מקסטיליה". לעוגה יש שמות דומים ברחבי מדינות אירופה. בצרפתית היא נקראת Pain d'Espagne, באיטלקית: Pan di Spagna, בפורטוגזית: Pão de Espanha, ברומנית: Pandișpan, בבולגרית: пандишпан, ביוונית: Παντεσπάνι ובטורקית: Pandispanya. הסיבה לדמיון הגדול בין השמות נובע מכך שקסטיליה הייתה תחת שלטון ממלכת ספרד ומכאן כל הסופיות שמתייחסות למילה "ספרד" בשם העוגה.

## גרסאות שונות
[ממוזער|שמאל|250px|עוגת סיבריה, גרסה של הקסטלה בתוספת [יוקאן]]

במהלך השנים העוגה הומתקה כדי להתאים לחיך של היפנים חובבי הכיבוד המתוק.

בימינו יש לעוגה גרסאות שונות ומרובות, ביניהן עוגת קסטלה עם מאצ'ה, סוכר חום או דבש. העוגה אף מוגשת בגדלים ובצורות שונות, בתבנית מרובעת, בתבנית עגולה או כמנה אישית.

סיבריה, גרסה של הקסטלה עם יוקאן (ג'לי יפני), הייתה פופולרית בתקופת מייג'י. העוגה זכתה לפופולרית מחודשת מאז הקרנתו של סרט האנימציה הרוח העולה מאת הייאו מיאזאקי.

המילוי של הדוראיאקי, ממתק יפני מקושט המזכיר חביתיות, הוא עיסה של עוגת קסטלה וממרח מתוק של שעועית אזוקי.

עוגת הקסטלה נפוצה ברחבי טאיוואן משנת 1971, תקופה בה טאיוואן נשלטה על ידי יפן. בגרסה הטאייוואנית של העוגה מוסיפים לה דבש וגבינה יפנית המוסיפים לה ארומה חזקה.

## קישורים חיצוניים

## הערות שוליים

קטגוריה:המטבח היפני
קטגוריה:עוגות
קטגוריה:עוגות ספוג
כהן משוח מלחמה

**כהן משוח מלחמה** הוא כהן שנמשח בשמן המשחה וממונה לקיום המצווה לחזק את לב החיילים לקראת היציאה לקרב.

## מקור המצווה
מקור המצווה מופיע בספר דברים:

לפי זה כותב הרמב"ם בספר המצוות ש

## פרטי הציווי
בעל ספר החינוך מבאר כי "מפני שהאדם נשמע יותר כשהוא נכבד ציותה התורה להיות הממונה לחזק בדברים טובים מן הכהנים שהם מבחר העם" ומסיים באמירה שמצווה זו חובה על הציבור.

נאום משוח מלחמה וההכרזה בערכי המלחמה חובה רק במלחמת רשות ואילו במלחמת מצווה אין כל חובה לכהן לנאום ולהכריז. אמנם בספר משנה תורה כתב הרמב"ם .

### נאום השוטרים
לקראת סיום נאומו של הכהן, השוטרים מסיימים לפרט את הדברים באוזני החיילים;

## תפקיד מלחמתי
הגמרא במסכת נזיר () מזכירה את הדין שבמקרה שאפשר להציל רק אחד מהם, כהן משוח מלחמה קודם להצלה לסגן (כהן גדול חליפי לעבודת יום הכיפורים). הנימוק של הגמרא הוא משום שתלויים בו רבים. וכתב רש"י שם שהוא עושה מלחמה בשביל רבים. והרא"ש פירש שהמלחמה נעשית על פיו. יש שמפרשים שמכאן שחז"ל ראו את המשוח מלחמה לא רק בעל תפקיד מורלי, אלא גם בעל תפקיד מלחמתי ממש אולי אפילו שר צבא.

בדומה לכך כתב הרד"ק (על ) שכהן משוח נכנס עם ישראל למלחמה. הרב אלתר דוד רגנשברג כתב בספר משפט הצבא בישראל בשם הרב קוק שמשוח מלחמה הוא ראש עורכי המלחמה, שזו גם הסיבה שבנו לא יורש אותו, כי ייתכן שבניגוד אליו בנו אינו יודע להתעסק בתחום. לעומת זאת המרדכי במסכת גיטין (סוף פרק מי שאחזו) משער שמשוח מלחמה לא היה חוצה את הגבול, ולכן לא היה כותב גט כריתות לאשתו ביציאה למלחמה.

## דיני הכהן משוח
לכהן משוח יש איסורי נישואין ככהן גדול - אסור באלמנה ומצווה בבתולה. אסור לו להיטמאות למתים ככהן גדול. אבל בניגוד לכהן גדול אינו לובש שמונה בגדים ואינו מקריב קורבן כשהוא אונן ובפטירתו אינו משחרר את הרוצח בשגגה מעיר מקלט.

## ראו גם
* לא תערץ מפניהם

## הערות שוליים

קטגוריה:כהונה
קטגוריה:תארים ותפקידים יהודיים
קטגוריה:הלכות צבא ומלחמה
קטגוריה:מצוות עשה
קטגוריה:פרשת כי תצא
קטגוריה:תרי"ג מצוות
קטגוריה:מצוות הנעשות על ידי כהן
ביטחון המדינה הקטרי

**ביטחון המדינה הקטרי** (בערבית: **جهاز أمن دولة قطر**) הוא ארגון המודיעין והביטחון של קטר. כפוף למשרד הפנים.

הגוף נוצר בשנת 2004, לאחר מיזוג בין שירות המודיעין הכללי ושירות שירות הביטחון. הגוף אחראי לביצוע חקירות בתחום ביטחון פנים, איסוף מודיעין פנימי וריגול

## הערות שוליים

קטגוריה:קטר: צבא וביטחון
קטגוריה:ארגוני ביון
יששכר רואס

**יששכר רואס** (באנגלית: **Yissachar Ruas**, נולד ב-1982 בניו יורק, ארצות הברית), המכונה **YRUAS**, הוא צלם ישראלי בתחומי צילום תעופה וצילום עיתונות, המתמחה בתחום התעופה הצבאית.

הוא עובד עם חילות אוויר מן העולם ובפרט עם חיל האוויר הישראלי ומצלם הן מהקרקע והן בטיסה בפלטפורמות מוטסות שונות, בהם מטוסי קרב דוגמת ה"כפיר" תוצרת התעשייה האווירית של ישראל.

רואס טס עם חילות האוויר של ארצות הברית, ליטא, הונגריה, דנמרק, איטליה, טורקיה, פולין וקולומביה.

רואס מפרסם את צילומיו בתערוכות, מגזיני צילום ומגזיני תעופה בהם ביטאון חיל האוויר, והמגזינים הרשמיים של חיל הים של ארצות הברית וחיל הנחתים של ארצות הברית (המארינס האמריקאיים), אתר חיל האוויר הישראלי, גלריות באינטרנט, בפייסבוק ועוד.

רואס עוסק גם בצילום חדשות ואירועים, ובתך כך צילם כלוחם את פעילות צה"ל (באוויר ובקרקע) במהלך מבצע חומת מגן ומבצע צוק איתן.

## קישורים חיצוניים

* ביוגרפיה ב-Aviation Photo Digest
* העמוד הרשמי של כתבות יששכר רואס בערוץ 7
* 
* 
* ראיון אולפן CH-53K בטיסה "ישראל היום"
* ראיון אולפן F-35 בטיסה "ישראל היום"

קטגוריה:צלמים ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1982
שירות המודיעין האסטרטגי של משרד ההגנה הפורטוגזי

**שירות המודיעין האסטרטגי של משרד ההגנה הפורטוגזי** או **SIED** (בפורטוגזית : **Serviço de Informações Estratégicas de Defesa**) הוא סוכנות המודיעין של פורטוגל. יחד עם שירות הביון והביטחון האחראי לביטחון הפנים, הוא מהווה חלק מקהילת המודיעין הפורטוגזית.

## היסטוריה
SIED הוקמה במקור בהתאם לחוק מערך המודיעין של הרפובליקה הפורטוגזית משנת 1984.

בשנת 1997 אורגן מחדש בשמן והנוכחי.

בשנת 2004 הפך לגוף אזרחי במשרד ההגנה.

## קישורים חיצוניים
* 
## הערות שוליים

קטגוריה:פורטוגל: צבא וביטחון
קטגוריה:ארגוני ביון
מינהל האותות האוסטרלי

**מינהל האותות האוסטרלי** (באנגלית: **Australian Signals Directorate**) הוא סוכנות ריגול ממשלתית באוסטרליה האחראית למודיעין אותות, תמיכה בפעילות צבאית, לוחמה קיברנטית ואבטחת מידע. מהווה חלק מקהילת המודיעין האוסטרלית ומהסכם UKUSA (חמש העיניים). תפקידו לפקח על הסיגינט בדרום מזרח אסיה והוא מפעיל גם את המרכז לביטחון סייבר.

הוקם בשנת 1947 על פי צו ממשלתי ותחילה נקרא בשם **הלשכה להגנת אותות** במשרד ההגנה והוא עבר מספר שינויי שם, עד לאימוץ שמו הנוכחי בשנת 2013. המינהל הוסב לגוף סטטוטורי על פי חוק שירותי המודיעין 2001. מטה המינהל הוא בקנברה, במשרדי ראסל, בו ממוקם גם משרד ההגנה האוסטרלי. המינהל הפך לגוף סטטוטורי עצמאי ב-1 ביולי 2018.

באפריל 2018, הועלתה הצעה להעצים את המינהל ולאפשר לו לאסוף מודיעין על אוסטרלים שגובתה על ידי שר הפנים פיטר דאטון, אך נתקלה בהתנגדות תקיפה מצד כמה מחברי הקבינט. תחת חקיקה, ארגון המודיעין והביטחון האוסטרלי (ASIO) והמשטרה הפדרלית האוסטרלית (AFP) אפשרו לבקש סיוע מהמינהל להגנת אותות בניהול חקירות על אזרחים ועסקים אוסטרלים.

## היסטוריה
המינהל פעל תחת מספר שמות שונים מאז הקמתו:
* 1947 – **הלשכה להגנת אותות** הוקם בתוך משרד ההגנה
* 1949 – שמו השתנה ל**אגף להגנת אותות**
* 1964 – השם השתנה ל**חטיבת הגנת אותות**
* 1978 – שם החטיבה השתנה **מינהל להגנת אותות** בהמלצת הוועדה המלכותית למודיעין וביטחון (ועדת הופ)
* 2013 – השם השתנה ל**מינהל האותות האוסטרלי.**

## ראו גם
* ריגול
* אשלון
* פיין גאפ

## קישורים חיצוניים
* 

## הערות שוליים

קטגוריה:גופי הצפנה ופיצוח צפנים
קטגוריה:קהילת המודיעין האוסטרלית
הצללת נגד

[ממוזער|איור המדגים את עקרונות הצללת הנגד: [זחל מהמין *Actias luna* בתנאי תאורה טבעית, a - במצב מסווה (למעלה), b - במהופך (ההסוואה מתבטלת)]] 
**הצללת נגד** היא סוג של הסוואה, הנפוצה בעיקר בעולם החי, בה צבע חלקו הגבי של בעל החיים הוא כהה בעוד שצבע חלקו הגחוני הוא בהיר יותר. מטרת הצללת הנגד היא לשבור את קווי המתאר של בעל החיים ולסייע להסוותו בתנאי תאורה טבעיים, באמצעות משחקי אור וצל. הצללת הנגד נפוצה כמעט בכל הקבוצות של החולייתנים וגם בקבוצות רבות של פרוקי-רגליים ורכיכות, הן ביבשה והן בים. הצללת הנגד נפוצה הן בטורפים והן בקרב נטרפים.

כאשר אור מאיר גוף תלת-ממדי בצבע אחיד (כגון כדור) הוא גורם לצידו העליון להיראות בהיר יותר ולצידו התחתון להיראות כהה יותר, עם גרדיאנט (שינוי הדרגתי) של בהירות מהצד העליון לתחתון. תבנית זו של אור וצל, והניגודיות (contrast) שהיא משרה, גורמת לגוף להיראות מוצק, ולכן קל יותר לגילוי. הצורה הקלאסית של הצללת נגד, שנתגלתה ב-1909 על ידי האמן וחוקר הטבע Abbott Handerson Thayer , פועלת כדי לבטל את האפקט הזה של ההצללה ולהקטנת הניגודיות. הצללת הנגד מתבססת על צביעה של הגוף בבהירות משתנה באופן הדרגתי כך שחלק גבי כהה יותר מבטל את התאורה החזקה של הצד העליון וחלק גחוני בהיר יותר מאזן את ההצללה של חלק תחתון שנחשף פחות לאור. בכך שוברת הצללת הנגד את הנפחיות של הגוף וגורמת לו להיראות שטוח ולהיבלע ברקע. עיקרון זה נפוץ בעיקר בהסוואה בעולם החי, ולמרות שניסו ניסיונות לישמו גם לגבי הסוואה צבאית הוא נמצא בשימוש נדיר יחסית בידי האדם.


קובץ:Swordfish-0026a.png|דג-חרב
קובץ:Great White Shark (14730729770).jpg|עמלץ לבן בהצללה
קובץ:Psittacosaurus (Vinther et al. 2016, cropped).png|פסיטקוזאורוס (איור משוער)
קובץ:Gazella dorcas, Israel.jpg|צבי הנגב
File:Fuchs Profil.jpg|שועל מצוי
File:Tragelaphus scriptus (male).jpg|קודו משורטט - הצללת הנגד מאזנת את הניגודיות שבתאורה ומביאה למראה אחיד


## ראו גם

* אפוסמטיות

## קישורים חיצוניים

 

קטגוריה:ערכים שבהם תבנית בריטניקה אינה מתאימה
קטגוריה:הסוואה
סטפן טרנו

**סטפן טרנו** (בצרפתית: **Stéphane Traineau**; נולד ב-16 בספטמבר 1966) הוא ג'ודוקא עבר צרפתי אשר התחרה בקטגוריית המשקל עד 95 ק"ג.

טרנו התחרה ארבע פעמים במשחקים האולימפיים בשנים 1988, 1992, 1996 ו-2000. באטלנטה 1996 ובסידני 2000 הוא זכה במדליית הארד.

טרנו מחזיק בשלוש מדליות מאליפויות העולם, מדליית זהב (1991) ושתי מדליות ארד (1993 ו-1995). באליפויות אירופה הוא זכה בשש מדליות. ארבע מדליות זהב (1990, 1992, 1993 ו-1999) ושתי מדליות ארד (1991 ו-1995).

טרנו זכה במדליות רבות בתחרויות מהסבב העולמי, וביניהן שתי מדליות זהב בטורניר פריז היוקרתי ומדליית כסף בטורניר המאסטרס במינכן.

## הישגים בטורנירים בסבב העולמי

## קישורים חיצוניים

## הערות שוליים

קטגוריה:ג'ודוקא צרפתים
קטגוריה:אלופי עולם בג'ודו
קטגוריה:אלופי אירופה בג'ודו
קטגוריה:ג'ודוקא באולימפיאדת סידני (2000)
קטגוריה:ג'ודוקא באולימפיאדת אטלנטה (1996)
קטגוריה:ג'ודוקא באולימפיאדת ברצלונה (1992)
קטגוריה:ג'ודוקא באולימפיאדת סיאול (1988)
קטגוריה:צרפתים שנולדו ב-1966
ולדימיר רמק

**ולדימיר רמק** (בצ'כית: **Vladimír Remek**; ) הוא קוסמונאוט צ'כי שטס לחלל במסגרת תוכנית אינטרקוסמוס. הוא היה האדם הראשון ששהה בחלל, ולא היה אזרח ברית המועצות או ארצות הברית.

## ביוגרפיה
ולדימיר רמק נולד בצ'סקה בודייוביצה, אביו היה גנרל בחיל האוויר הצ'כוסלובקי. ולדימיר רמק סיים בית הספר, ולאחר קורס טייס התקבל לחיל האוויר.

בשנת 1976 הוא התקבל ליחידת הקוסמונאטים הסובייטית והחל הכנות לטיסה. הוא ביצע טיסה בחללית סויוז 28 לצד אלכסיי גוברב.

לאחר סיום הטיסה, הוא חזר לצ'כוסלובקיה ושירת במספר תפקידים בצבא. בשנת 1990 הוא חזר לרוסיה ועבד במפעלים בבעלות משותפת רוסית-צ'כית. בשנים 2002 -2004 עבד בשגרירות הצ'כית במוסקבה.

בשנים 2004–2013 היה חבר בפרלמנט האירופי כנציג של המפלגה הקומוניסטית של בוהמיה ומוראביה. בשנת 2013 הוא מונה לשגריר צ'כיה ברוסיה, וכיהן בתפקיד זה עד לשנת 2018.

## קישורים חיצוניים

* 
* תקציר נתונים באתר ספייספאקטס
* נתונים מאנציקלפדיית החלל
* 

קטגוריה:קוסמונאוטים
קטגוריה:מעוטרי גיבור ברית המועצות
קטגוריה:מעוטרי עיטור לנין
קטגוריה:מעוטרי אות האריה הלבן
קטגוריה:טייסים צבאיים
קטגוריה:חברי הפרלמנט האירופי
קטגוריה:צ'כים
קטגוריה:גנרלים צ'כוסלובקים
קטגוריה:מעוטרי גיבור צ'כוסלובקיה
קטגוריה:מעוטרי עיטור קלמנט גוטוולד
קטגוריה:דיפלומטים
קטגוריה:שגרירים ברוסיה
קטגוריה:שגרירי צ'כיה
קטגוריה:שגרירי צ'כיה ברוסיה
קטגוריה:דיפלומטים צ'כים
קטגוריה:אישים שהונצחו על בולי צ'כוסלובקיה
קטגוריה:צ'כים שנולדו ב-1948
שירות המודיעין והביטחון של פורטוגל

**שירות הביון והביטחון** (בפורטוגזית : **Serviço de Informações de Segurança**) הוא סוכנות ממשלתית פורטוגזית למודיעין וגוף שירות חשאי שאחראי למודיעין וביטחון פנים מאז הוקם ב-1984.

תפקידיו להבטיח את ביטחון הפנים (ביחד עם שירות המודיעין האסטרטגי של משרד ההגנה הפורטוגזי) ולמנוע התקפות סייבר, חבלה, טרור, ריגול ומעשים אשר, מטבעם, יכולים לשנות או להרוס את שלטון החוק במדינה.

## קישורים חיצוניים
* 

## הערות שוליים

קטגוריה:פורטוגל: צבא וביטחון
קטגוריה:ארגוני ביון
המינהל הלאומי למודיעין (פרו)

**המינהל הלאומי למודיעין** (בספרדית: **Dirección Nacional de Inteligencia**, או **DINI**) היא סוכנות הביון של פרו. הסוכנות אחראית לאיסוף מודיעין צבאי, מודיעין משטרתי וסיכול ריגול.

## היסטוריה
ב-27 בינואר 1960, שירות המודיעין הלאומי הוקם כשירות הביון והביטחון בפרו.

בעקבות השערוריות שלוו את השירות בתקופת נשיאותו של אלברטו פוג'ימורי, השירות פורק בנובמבר 2000. ב-4 בינואר 2006, הוקם המינהל הלאומי למודיעין (DINI).

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארגוני ביון
קטגוריה:פרו: צבא וביטחון